

REPUBLIKA HRVATSKA

ŠIBENSKO-KNINSKA ŽUPANIJA



G R A D Š I B E N I K

G R A D O N A Č E L N I K

KLASA : 372-02/24-01/44

URBROJ: 2182-1-07/6-24-1

Šibenik, 28. svibnja 2024.

Na temelju članka 53. Statuta Grada Šibenika („Službeni glasnik Grada Šibenika“, broj 2/21.) , te članka 3. stavak 2. i članka 5. Odluke o zakupu i kupoprodaji poslovnog prostora ( „Službeni glasnik Grada Šibenika“ broj 7/15) gradonačelnik Grada Šibenika, raspisuje

## N A T J E Č A J

za davanje u zakup poslovnog prostora

1. Raspisuje se natječaj za davanje u zakup poslovnih prostora u Gradu Šibeniku i to:

- poslovni prostor u Šibeniku, naselje Brodarica, površine 12,5 m2, smješten u prizemlju poslovne zgrade (prolaz), zemljišno-knjižne oznake čest. br. 5551 K.O. Donje Polje .

2. Poslovni prostori daju se u zakup na rok od 3 godine.

3. Namjena poslovnog prostora – skladišni prostor

4. Za početni minimalni iznos mjesečne zakupnine za prostor iz točke 1,utvrđuju se iznos od 175,00 EUR-a uvećan za pripadajući iznos PDV-a.

5. Zakupnina će se plaćati mjesečno unaprijed i to najkasnije do 10. u mjesecu**.**

Ugovor o zakupu će se solemnizirati o trošku zakupnika.

6. Na ime jamčevine natjecatelji trebaju uplatiti trostruki iznos mjesečne zakupnine i to na žiro račun Proračuna Grada Šibenika, broj:IBAN: HR2324020061844400003, poziv na broj: HR68, model 7242- OIB, a dokaz ( uplatnicu) o izvršenoj uplati dostaviti uz ponudu, a koja će se za izabranoga ponuđača tretirati kao osiguranje plaćanja zakupnine.

7. Na natječaj se mogu javiti pravne i fizičke osobe.

8. Na natječaju ne mogu sudjelovati osobe koje na dan predaje ponude imaju nepodmirena dospjela dugovanja prema Gradu Šibeniku i Republici Hrvatskoj.

9. Poslovni prostor je građevinski uređen, pa se zakupniku neće priznati nikakva sredstva uložena u opremanje istog.

Obveza pribavljanja odgovarajuće urbanističke i drugih suglasnosti pripada zakupniku.

10. Ponuđači uz ponudu trebaju dostaviti:

* + - osnovne podatke o pravnoj ili fizičkoj osobi koja se natječe,
    - presliku osobne iskaznice, ako je ponuditelj fizička osoba,
    - original ili ovjerenu presliku rješenja o upisu u sudski registar sa svim prilozima, ako je ponuditelj pravna osoba, odnosno odobrenje za obavljanje djelatnosti za fizičku osobu,
    - presliku osobe iskaznice odgovorne osobe, ako je ponuditelj pravna osoba,
    - original ili ovjerenu presliku rješenja o registraciji političke stranke ili udruge građana, ako su oni ponuditelji,
    - dokaz o uplaćenoj jamčevini,
    - broj žiro računa na koji će se izvršiti povrat jamčevine,
    - potvrda Ministarstva financija, Porezne uprave da natjecatelj nema dospjelih dugovanja prema RH, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja,
    - ponuđeni iznos zakupnine,
    - ovjerenu izjavu da će se u prostoru obavljati djelatnost kroz cijelu godinu.

11. Za sve obavijesti o roku i dogovoru za razgledavanje poslovnog prostora informacije se mogu dobiti na tel. 022/ 431-056**.**

12. Natječaj će se provesti sustavom zatvorenih ponuda.

13. Ponude se podnose poštom preporučeno u zatvorenoj kuverti, na adresu: Grad Šibenik, Šibenik, Trg palih branitelja Domovinskog rata 1, na kojoj treba biti naziv,odnosno ime natjecatelja, adresa, kontakt broj (telefon, mobitel), te naznaka: “ PONUDA ZA POSLOVNI PROSTOR - NE OTVARAJ”.

14. Ovaj natječaj objavit će se u tisku, na oglasnoj ploči Gradske uprave, i na web stranicama Grada Šibenika.

Ponude na natječaj mogu se podnijeti u roku od 15 dana od dana objave natječaja u Šibenskom listu.

15. O mjestu i vremenu otvaranja ponuda kandidati će biti pravovremeno obaviješteni.

Otvaranju ponuda može biti nazočan obrtnik osobno, odnosno osoba ovlaštena za zastupanje pravne osobe, a ukoliko pristupa treća osoba treba imati punomoć.

16. Gradonačelnik Grada Šibenika zadržava pravo djelomičnog i potpunog poništenja ovog natječaja, bez obrazloženja.

GRADONAČELNIK

Željko Burić, dr. med.